I tillegg til de oppdragende elementene har boka også trekk av nonsenskomikk: når Pinocchio føres fram for dommeren er dette en gorilla med gullbriller. Samtidig er det et tragisk element over Pinnochios liv; han er skapt for å oppfylle Gepettos drøm om en sønn, og blir straks kastet inn i en serie strenge oppdragelsesprosjekt. Det er også et element av grotesk komikk i de ulike straffemetodene Pinnochio utsettes for. Boka kan også tolkes som en allegori om inhuman rettspraksis i samtidens Italia.